รัฐบาลไทย-ข่าวทำเนียบรัฐบาล-ปลัดมหาดไทย เปิดการอบรมทีมอำเภอบำบัดทุกข์ บำรุงสุข แบบบูรณาการอย่างยั่งยืน รุ่นที่ 8 เน้นย้ำ “จุดแตกหักของการบำบัดทุกข์ บำรุงสุขอยู่ที่หมู่บ้าน” นายอำเภอต้องสร้างทีมที่เข้มแข็ง
วันอังคารที่ 14 มีนาคม 2566
14/03/2566
ปลัดมหาดไทย เปิดการอบรมทีมอําเภอบําบัดทุกข์ บํารุงสุข แบบบูรณาการอย่างยั่งยืน รุ่นที่ 8 เน้นย้ํา “จุดแตกหักของการบําบัดทุกข์ บํารุงสุขอยู่ที่หมู่บ้าน” นายอําเภอต้องสร้างทีมที่เข้มแข็ง
ปลัดมหาดไทย เปิดการอบรมทีมอําเภอบําบัดทุกข์ บํารุงสุข แบบบูรณาการอย่างยั่งยืน รุ่นที่ 8 เน้นย้ํา “จุดแตกหักของการบําบัดทุกข์ บํารุงสุขอยู่ที่หมู่บ้าน” นายอําเภอต้องสร้างทีมที่เข้มแข็ง ยึดประชาชนเป็นศูนย์กลาง ขยายผลสร้างคุณภาพชีวิตที่ยั่งยืนให้กับประชาชน
เมื่อวันที่ 13 มี.ค. 66 เวลา 13.00 น. ที่ห้อง War Room อาคารศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีเปิดและบรรยายพิเศษ หัวข้อ "ทําไมต้อง CAST" ให้แก่ผู้รับการอบรมตามโครงการอําเภอบําบัดทุกข์ บํารุงสุข แบบบูรณาการอย่างยั่งยืน รุ่นที่ 8 โดยมี นายแมนรัตน์ รัตนสุคนธ์ อธิบดีกรมการปกครอง นายอรรษิษฐ์ สัมพันธรัตน์ อธิบดีกรมการพัฒนาชุมชน รองศาสตราจารย์วรวรรณ โรจนไพบูลย์ อาจารย์สุธร ศรีหิรัญ ที่ปรึกษาปลัดกระทรวงมหาดไทย นางสาวมนทิรา เข็มทอง ผู้อํานวยการสถาบันพัฒนาชุมชน และเจ้าหน้าที่ที่เกี่ยวข้อง ร่วมรับฟัง โดย ผู้ช่วยศาสตราจารย์พิเชฐ โสวิทยสกุล ที่ปรึกษาปลัดกระทรวงมหาดไทย พร้อมด้วย นายอําเภอ และภาคีเครือข่ายของอําเภอที่เข้ารับการอบรมจาก 111 อําเภอ รวม 1,110 คน ร่วมรับฟังผ่านระบบวีดิทัศน์ทางไกล ณ ศูนย์ศึกษาและพัฒนาชุมชน จํานวน 11 ศูนย์ทั่วประเทศ ได้แก่ ศูนย์ศึกษาและพัฒนาชุมชนอุบลราชธานี อุดรธานี นครราชสีมา ลําปาง พิษณุโลก เพชรบุรี นครศรีธรรมราช นครนายก สระบุรี ยะลา และชลบุรี
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทยโดยกรมการปกครอง ได้จัดโครงการฝึกอบรม “ทีมอําเภอบําบัดทุกข์ บํารุงสุข แบบบูรณาการอย่างยั่งยืน” ในปี 2566 มาแล้ว 7 รุ่น จํานวน 765 อําเภอ โดยการอบรมในครั้งนี้เป็นรุ่นที่ 8 (รุ่นสุดท้าย) ซึ่งผู้บริหารระดับสูงของกระทรวงมหาดไทยทุกท่านมีความคาดหวังว่า ภาคีเครือข่ายของอําเภอที่เป็นผู้เข้ารับการอบรมภายใต้การนําของท่านนายอําเภอ จะเป็นผู้นําการบูรณาการทําหน้าที่ “บําบัดทุกข์ บํารุงสุข” ให้กับพี่น้องประชาชนในพื้นที่อําเภอ ด้วยการมาใช้ชีวิตร่วมกันตลอดระยะเวลา 5 วัน 4 คืน ที่จะเป็นวันแห่งความสุข วันแห่งการเริ่มต้นสร้างสรรค์สิ่งที่ดีให้เกิดขึ้นกับพื้นที่ของทุกท่าน ด้วยการพบปะ พูดคุย ระดมความคิด ปลุกพลัง เปิดมุมมองรับสิ่งที่ดีร่วมกัน เพื่อทําความฝันที่จะเห็นพื้นที่อําเภอเป็นพื้นที่แห่งความสุขที่ยั่งยืนของพี่น้องประชาชนกลายเป็นความจริงร่วมกัน ซึ่งต้องเริ่มจาก “นายอําเภอ” ผู้เป็นผู้นําที่ต้องพิสูจน์ฝีมือ ด้วยการทุ่มเทและเอาใจใส่อย่างจริงจัง เพื่อเป้าหมายในการ Change for Good ทําสิ่งที่ดีให้เกิดขึ้นกับพี่น้องประชาชน ให้กับพื้นที่ และประเทศชาติ
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า ที่ผ่านมาพี่น้องประชาชนและทุกส่วนราชการมีความคาดหวังกับกระทรวงมหาดไทยในฐานะผู้นําการบูรณาการงานในระดับพื้นที่ โดยเฉพาะอย่างยิ่งการได้รับความยอมรับนับถือในตัวผู้ว่าราชการจังหวัด นายอําเภอ ตลอดจนกํานัน ผู้ใหญ่บ้าน เพราะทุกท่านมีหมวกทั้งในฐานะหมวกผู้นําของพื้นที่ (Area Based) รวมทั้งรัฐบาลก็มีความคาดหวังในหมวกอีกใบหนึ่งในฐานะผู้นําการขับเคลื่อนแปลงนโยบายสู่การปฏิบัติในทุกมิติ (Function) ของพื้นที่ นอกเหนือจากหมวกการเป็นผู้นําตามกฎหมายที่กําหนดให้ผู้ว่าราชการจังหวัดเป็นผู้นําของส่วนราชการในราชการบริหารส่วนภูมิภาคดําเนินนโยบายต่าง ๆ เช่นเดียวกันกับนายอําเภอที่เป็นผู้นําการขับเคลื่อนในระดับอําเภอ ซึ่งแน่นอนว่า “ผู้นํา” ไม่สามารถทํางานคนเดียวได้ “ต้องมีทีม” และต้องนําทีมลงไปรับฟังปัญหาของพี่น้องประชาชน ดั่งที่ล้นเกล้าฯ พระบาทสมเด็จพระจุลจอมเกล้าเจ้าอยู่หัว เสด็จประพาสต้นลงพื้นที่ตรวจราชการดูแลสารทุกข์สุขดิบของพสกนิกรในเมืองต่าง ๆ ที่แม้ว่าเส้นทางเสด็จฯ จะมีการสัญจรที่ยากลําบาก แต่ก็มิได้เป็นอุปสรรคสําหรับพระองค์ท่าน ซึ่งการเสด็จฯ ดังกล่าว ทําให้พระองค์ทรงมีภาคีเครือข่ายจํานวนมาก และประการที่สําคัญ คือ ทําให้พระองค์ทรงรับทราบข้อเท็จจริง ทรงรับรู้ปัญหาของพี่น้องประชาชน เป็นที่มาของการทรงปฏิรูปและพระราชทานพระบรมราโชบายในการบริหารราชการแผ่นดิน จนเป็นที่มาของการปกครองแบบส่วนกลาง ส่วนภูมิภาค และส่วนท้องถิ่น กําเนิดเกิดกระทรวง ทบวง กรม ที่รวมผู้มีความรู้ ความเชี่ยวชาญ ยังผลทําให้ประเทศไทยมีการปกครองเป็นอันหนึ่งอันเดียวกัน นําไปสู่ประเทศชาติมั่นคง ประกอบกับองค์ปฐมเสนาบดี คือ สมเด็จพระเจ้าบรมวงศ์เธอ กรมพระยาดํารงราชานุภาพ ได้ทรงกําหนดแนวทางในการทํางานของชาวมหาดไทยว่า “การเป็นผู้นําต้องรองเท้าขาดก่อนกางเกง” อันนิยามอรรถาธิบายถึงการทํางานที่ต้องหมั่นออกตรวจพื้นที่มากกว่าการทําเอกสารหรือหนังสือในห้องทํางาน รวมถึงพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ได้พระราชทานหลักการว่า “เข้าใจ เข้าถึง พัฒนา” ที่เป็นศาสตร์ของพระราชาเพื่อการพัฒนาที่ยั่งยืน
“ข้าราชการของกระทรวงมหาดไทยในระดับพื้นที่ภายใต้การนําของผู้ว่าราชการจังหวัดและนายอําเภอ ต้องมุ่งมั่นในการสร้างทีมงานที่มีแนวทางการทํางาน “รองเท้าสึกก่อนกางเกงขาด” ร่วมกับทีม ทั้งทีมที่เป็นทางการ และทีมภาคีเครือข่าย ต้องไม่ทํางานคนเดียว แบบ One Man Show เหมือนในอดีตที่ผ่านมา ซึ่งหลักสูตร CAST : Change Agent Strategies Transformation นี้ จะทําให้ทุกท่าน ได้ปรับเปลี่ยนกระบวนทัศน์ในการทํางาน ด้วยการสร้างทีมจาก 7 ภาคีเครือข่าย อันได้แก่ ภาครัฐ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน ตามหลัก “บวร บรม ครบ” ภายใต้การนําของผู้ว่าฯ และนายอําเภอ ลงพื้นที่ไปพบปะพี่น้องประชาชน ใกล้ชิดประชาชน เพื่อค้นหาปัญหาและกําหนดแนวทางไปสู่การแก้ไขปัญหาและพัฒนาคุณภาพชีวิตของพี่น้องประชาชน ส่งเสริมพลังการมีส่วนร่วมให้เพิ่มพูน ทํางานร่วมกันอย่างยั่งยืน ทําหน้าที่ในฐานะข้าราชการที่ดีในพระบาทสมเด็จพระเจ้าอยู่หัวและในฐานะคนไทยที่ต้องตอบแทนคุณแผ่นดิน ดังเจตนาที่ท่านผู้ว่าราชการทุกจังหวัดได้ร่วมกับ UN ประจําประเทศไทย ประกาศเจตนารมณ์ “76 จังหวัด 76 คํามั่นสัญญา เพื่อการพัฒนา เพื่อความเท่าเทียม เพื่อความยั่งยืน” เพื่อผลักดันให้เกิดสิ่งที่ดี Change for Good ให้กับประชาชนและประเทศชาติตามเป้าหมายการพัฒนาที่ยั่งยืนทั้ง 17 ข้อ (UN SDGs) โดยเฉพาะในข้อที่ 17 (Partnership) ทําให้ทุกตารางนิ้วของประเทศไทยได้รับการพัฒนาที่ยั่งยืน ดังคํากล่าวที่ว่า “No Plan B , Action Now” เพราะเรามีโลกใบเดียว เราต้องลงมือทําทันที” นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า แม้ว่าการทําหน้าที่ในฐานะข้าราชการของพวกเราทุกคนจะมีเวลาการดํารงตําแหน่งไม่เท่ากัน บางคนต้องเกษียณอายุราชการ บางคนต้องโยกย้ายตําแหน่งตามวิถีราชการ แต่นั่นไม่ใช่สาระสําคัญ สาระสําคัญขึ้นอยู่กับ “อุดมการณ์” ของข้าราชการทุกคนที่ต้องมุ่งบําบัดทุกข์ บํารุงสุข สร้างการมีส่วนร่วม ยึดประชาชนเป็นศูนย์กลาง “เพราะจุดแตกหักของการสร้างคุณภาพชีวิตที่ดี สร้างความเป็นอยู่ที่ดีให้กับพี่น้องประชาชนนั้นอยู่ที่หมู่บ้าน คําตอบอยู่ที่หมู่บ้าน” ที่มีนายอําเภอเป็นผู้นํา มีปลัดอําเภอเป็นผู้ช่วย มีกํานัน ผู้ใหญ่บ้าน คณะกรรมการหมู่บ้าน และภาคีเครือข่ายในทุกหมู่บ้าน อันหมายความว่า กระทรวงมหาดไทยเป็นกระทรวงเดียวที่มีองคาพยพบุคลากรลงไปถึงในระดับหมู่บ้าน ดังนั้น ด้วย Attitude และ Passion ที่ดี จะเป็นส่วนสําคัญทําให้พวกเราทุกคนได้ทําหน้าที่ข้าราชการที่ดีของพระบาทสมเด็จพระเจ้าอยู่หัว สนองพระราชปณิธานของพระองค์ที่ทรงปรารถนาให้ “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง” และพระปฐมบรมราชโองการ “เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป”
“สิ่งที่จะทําให้เกิดผลสําเร็จได้ ผู้ว่าราชการจังหวัด และนายอําเภอ ต้องเป็น“ผู้นําต้องทําก่อน” “ไม่ผัดวันประกันพรุ่ง” มีจิตสํานึกของการเป็นข้าราชการที่ดีในพระบาทสมเด็จพระเจ้าอยู่หัว และมีแรงปรารถนา (Passion) มุ่งมั่นในการพูดคุยหล่อหลอม สร้างความรู้ความเข้าใจของคนในทีม ทั้งทีมที่เป็นทางการ คือ ปลัดอําเภอ หัวหน้าส่วนราชการในอําเภอ ข้าราชการ องค์กรปกครองส่วนท้องถิ่น ฯลฯ และทีมที่ไม่เป็นทางการ คือ “ทีมจิตอาสา” ต้องจัดให้มีการพูดคุยอย่างเอาจริงเอาจัง และผู้นําต้องเข้าประชุมด้วยตนเอง ติดตามถามไถ่จากการประชุม และนําสิ่งที่เป็นข้อเสนอแนะมาดําเนินการ ทําให้มีเวทีพบปะพูดคุยกันเป็นประจํา ทั้งการประชุมกรมการอําเภอ และการหารือต่าง ๆ โดยกําหนดวันในแต่ละเดือนให้ชัด และทําต่อเนื่องทุกเดือน ให้เกิดเป็นวัฒนธรรมการทํางาน “ร่วมคิด ร่วมพูด ร่วมหารือ ร่วมทํา ร่วมรับประโยชน์” หล่อหลอม “ทีมอําเภอ” ทั้ง 10 ท่าน ที่เป็น “ดวงใจของอําเภอ” ซึ่งมีเป้าหมายเดียวกัน คือ “ตอบแทนบุญคุณแผ่นดิน” ด้วยความรัก ความสามัคคี ความสําเร็จจะเกิดขึ้นได้ ทีมต้องรักกัน ต้องรู้จักกัน เอาหัวใจมามัดรวมกัน และท่องปฏิญาณให้ขึ้นใจว่า “เราจะช่วยกัน Change for Good ให้เกิดขึ้น" เราจะช่วยกันทําความดีตอบแทนบุญคุณแผ่นดิน ซึ่งสิ่งที่ทํานี้จะเป็นบุญกุศลอย่างยิ่งกับประเทศชาติบ้านเมืองของเรา ทําหน้าที่ “บําบัดทุกข์ บํารุงสุข” ให้เกิดขึ้นกับพี่น้องประชาชนทั้ง 66 ล้านคน ใน 75,086 หมู่บ้าน ได้มีคุณภาพชีวิตที่ดีอย่างยั่งยืน” นายสุทธิพงษ์ฯ กล่าวในช่วงท้าย